Лэжьыгъэм къыхэжаныкIхэр ягъэлъапIэ
Дунейпсо Арткомитетым Кавказ Ищхъэрэм щиIэ къудамэм и щIыхь тхылъымрэ саугъэтхэмрэ зыхуагъэфэщахэм КъБР-м и Къэрал киноконцерт гъэлъэгъуапIэм щратыжащ.
Зэхыхьэр къызэIуахащ Дунейпсо Арткомитетым Кавказ Ищхъэрэм щиIэ къудамэм и Iэтащхьэ Бетыгъуэн Iэуесрэ КъБР-м и Парламентым щэнхабзэмкIэ, печатымрэ цIыхубэ коммуникацэхэм- кIэ и комитетым и унафэщI Пащты Борисрэ.
Пшыхьым щагъэлъэпIащ зи лэжьыгъэм гу къабзэрэ псэ хьэлэлкIэ пэрыту къалъытахэр. Абыхэм ящыщщ Урысей Федерацэр ефIэкIуэным хэлъхьэныгъэ хуэзыщIхэр, псапащIэхэр, телевиденэм, газетхэм, музейхэм, театрхэм я лэжьакIуэхэр, щIыналъэм и щэнхабзэм зезыгъэужь къэфакIуэ Iэзэхэр, макъамэм хуэлажьэхэр. Апхуэдэхэщ КъШР-м щIыхь зиIэ и журналист, «Адыгэ псалъэ» газетым и къудамэм и редактор Уэрдокъуэ Женя, Республикэ клиникэ сымаджэщым Лъынтхуэ узыфэхэм щеIэзэ и центрым и унафэщI Къуэжей Заурбэч, Бахъсэн къалэ округым и администрацэм и Iэтащхьэм экономикэмкIэ, промышленностымрэ финансхэмкIэ и къуэ-дзэ Быф Аскэр, Музыкэ театрым и балетмейстр нэхъыщхьэ, КъБР-м гъуазджэхэмкIэ щIыхь зиIэ и лэжьакIуэ ПащIэ Рамед, а IуэхущIапIэм и лэжьакIуэ Мыщхъуэж Верэ, «Кабардинка» къэрал академическэ къэфакIуэ ансамблым хэт Кумыщ Залинэ, уэрэджыIакIуэ Тхьэзэплъ Залинэ сымэ, нэгъуэщIхэри. ЩIыхь тхылъхэмрэ саугъэтхэмрэ зыхуагъэфэщахэм иратыжащ Бетыгъуэн Iэуес, КъБР-м Граждан жылагъуэ институтхэм ядэлэжьэнымрэ лъэпкъ IуэхухэмкIэ и управленэм и Iэтащхьэ КIурашын Анзор, КъБР-м и Жылагъуэ палатэм и унафэщIым и къуэдзэ Аттаев Жэмал, КъБР-м ЩэнхабзэмкIэ и IэнатIэм и лэжьакIуэхэм я рескомым и унафэщI Дау Марьянэ, КъБР-м и цIыхубэ артист Соттаев Къанщауэ сымэ.
Къызэхуэсахэм я нэгу зрагъэу-жьащ Музыкэ театрым и балетым и къэфакIуэхэу Щэбэтыкъуэ Юлианнэрэ ГъущIо Залымрэ, «Кабардинка» къэрал академическэ ансамблым и къэфакIуэхэу Кумыщ Залинэрэ Алэкъей Азэмэтрэ, КъШР-м щIыхь зиIэ и артисткэ Нэпсо Iэминат, КъБР-м, Ингуш, Осетие Ипщэм щIыхь зиIэ я артисткэ Даур Иринэ, уэрэджыIакIуэ-хэу Тхьэзэплъ Залинэ, ДыщэкI Артур, Бий Аслъэн, «Мелодия», «Асса», «Дети гор», «Каспий» (Дагъыстэн Республикэ), «Синдика», «Нартшыр», «Родничок» ансамблхэм, «Paradise» гупым, «Импульс» театрым, нэгъуэщIхэми.
ТЕКIУЖЬ Заретэ.
